
Χριστουγεννιάτικες αγορές στην Χαϊδελβέργη
ΑΠΕΥΘΕΙΑΣ ΠΤΗΣΕΙΣ ΑΠΟ ΗΡΑΚΛΕΙΟ
5 ημέρες
Αναχώρηση: 22/11

1η μέρα: Ηράκλειο - Φρανκφούρτη - Χαϊδελβέργη
Πτήση για τη Φρανκφούρτη. Άφιξη αναχώρηση για τη Χαϊδελβέργη. Με την άφιξη μας, ξεκινάμε την περιήγηση μας στην Χαϊδελβέργη, έδρα του παλαιότερου πανεπιστημίου της Γερμανίας, στις όχθες του ποταμού Neckar. Θα ανεβούμε στο κάστρο Schloss, στην πλαγιά του Λόφου Koenigsstuhl, για να δούμε τον Πύργο των Μαγισσών, τις «φυλακές των φοιτητών» και το μεγαλύτερο βαρέλι κρασιού στον κόσμο. Θα περιηγηθούμε πεζοί στο ιστορικό κέντρο με τις όμορφες πλατείες και τις υπαίθριες αγορές, τις εκκλησίες των Ιησουϊτών και του Αγίου Πνεύματος και τα κτίρια με μπαρόκ αρχιτεκτονική. Τακτοποίηση στο ξενοδοχείο μας. Διανυκτέρευση. 

2η μέρα: Στρασβούργο - Μπάντεν Μπάντεν
Μετά το πρωινό μας, θα μεταφερθούμε στο Στρασβούργο. Θα ξεκινήσουμε την πανοραμική περιήγηση στην πόλη, χτισμένη σχεδόν πάνω στις δυτικές όχθες του Ρήνου. Είναι η πρωτεύουσα της επαρχίας της Αλσατίας και συμπρωτεύουσα του Ευρωκοινοβουλίου, μετά τις Βρυξέλλες. Θα επισκεφθούμε τη «Μικρή Γαλλία» με τα κανάλια, τα ξύλινα σπίτια και τα παραδοσιακά ταβερνάκια winstubs. Ακολουθεί ο Καθεδρικός Ναός της Notre Dame του 13ου αιώνα με το Αστρονομικό Ρολόι, οι Ponts Couverts (Σκεπαστές Γέφυρες), η θέα στον Ίλ από το φράγμα Vauban του 17ου αιώνα και η Place Republique. Συνεχίζουμε για το Μπάντεν Μπάντεν, που βρίσκεται στο Μέλανα Δρυμό, ένα από τα πιο πολυτελή κέντρα λουτροθεραπείας της Ευρώπης. Οι πηγές του ήταν ονομαστές από τη ρωμαϊκή εποχή και προσφέρει πολλές ευκαιρίες για ενασχόληση με αθλητικές δραστηριότητες. Επιστροφή στο ξενοδοχείο μας. Διανυκτέρευση. 

3η μέρα: Έγκισεμ - Κολμάρ - Ρίκβιρ
Πρωινό και αναχωρούμε για το γραφικό χωριό Έγκισεμ (Eguisheim), στη βορειοανατολική Γαλλία, «απλωμένο» γύρω από ένα φρούριο του 8ου αιώνα. Οι περισσότεροι κάτοικοί του είναι αμπελουργοί οι οποίοι χρησιμοποιούν τα σπίτια τους σαν κελάρια και μαγαζιά. Συνεχίζουμε για το Κολμάρ, το «στολίδι της Αλσατίας». Θα περιηγηθούμε στο ιστορικό του κέντρο με τα παραδοσιακά σπίτια, χτισμένα στις όχθες του ποταμού Λάουχ. Θα δούμε το Δημαρχείο, τον Καθεδρικό Ναό αφιερωμένο στον Άγιο Μαρτίνο και μικρές όμορφες πλατείες με ενδιαφέρουσες υπαίθριες αγορές. Ελεύθερος χρόνος στη «Μικρή Βενετία», που χαρακτηρίζεται από κανάλια, περίτεχνες γέφυρες, αριστοκρατικά καφέ και εστιατόρια. Μην παραλείψετε να φωτογραφηθείτε με φόντο την Οικία Πφίστερ, δείγμα Γερμανικής Αναγεννησιακής αρχιτεκτονικής. Ακολουθεί το χωριό Ρίκβιρ, γνωστό για τους γραφικούς αμπελώνες του και τα εκλεκτά κρασιά. Θαυμάστε την Παλιά Πόλη, γεμάτη ιστορία, γραφικά μονοπάτια και τα παγκοσμίου φήμης οινοποιεία. Αξίζει κανείς να επισκεφθεί το κελάρι Χούγκελ, όπου βρίσκεται το πιο παλιό βαρέλι κρασιού από το 1715, τον Πύργο Ντολντέρ, τον Πύργο του Ρολογιού και τα πρώην κελάρια που έχουν μετατραπεί σε μαγαζιά. Επιστροφή στο ξενοδοχείο μας. Διανυκτέρευση. 

4η μέρα: Τρίμπεργκ - Φράιμπουργκ
Πρωινό και αναχώρηση για το Τρίμπεργκ, ένα από τα χωριά των ωρολογοποιών, όπου βρίσκεται το πολύ ενδιαφέρον Μουσείο του Μέλανα Δρυμού. Εδώ εκτίθενται παραδοσιακές φορεσιές, αστικά ρούχα, γεωργικά εργαλεία, χειροτεχνήματα, παλιά παιχνίδια και πετρώματα από το Μαύρο Δάσος. Θα επισκεφθούμε τους διάσημους καταρράκτες του Τρίμπεργκ που έχουν μετατραπεί σε ένα δημοφιλές πάρκο. Συνεχίζουμε για το Φράιμπουργκ. Στο ιστορικό κέντρο θα δούμε τον Καθεδρικό Ναό του 13ου αιώνα, χαρακτηριστικό δείγμα ρωμανικού και γοτθικού ρυθμού και το ιστορικό Κάουφχαους του 16ου αιώνα. Ακολουθεί το Δημαρχείο, απ’ όπου ξεκινά ένα μοναδικό σύμπλεγμα καναλιών και στενών πλακόστρωτων οδών με παραδοσιακά εστιατόρια και μπιραρίες. Επιστροφή στο ξενοδοχείο. Διανυκτέρευση. 

5η μέρα: Χαϊδελβέργη - Φρανκφούρτη – Ηράκλειο
Πρωινό και αναχώρηση για το αεροδρόμιο της Φρανκφούρτης για την πτήση της επιστροφής. 



	Κόστος κατ’ άτομο

	Marriott Heidelberg 4*

Περιλαμβάνονται: 
1. Αεροπορικά εισιτήρια Ηράκλειο - Φρανκφούρτη - Ηράκλειο με πτήσεις της Aegean Airlines
1. 1 αποσκευή 23 κιλά, 1 χειραποσκευή 8 κιλά και προσωπικό αντικείμενο ανά άτομο στις πτήσεις
1. Φόροι αεροδρομίων και επίναυλοι καυσίμων
1. 4 διανυκτερεύσεις σε ξενοδοχείο 4* (Marriott Heidelberg 4* ή παρόμοιο)
1. Πρωινό καθημερινά
1. Μεταφορές, εκδρομές, ξεναγήσεις, περιηγήσεις βάσει προγράμματος 
1. Έμπειρος αρχηγός/συνοδός του γραφείου μας
1. Φόρος διαμονής στην Χαϊδελβέργη, 3,50€ το άτομο την βραδιά
1. Ασφάλεια αστικής ευθύνης και ταξιδιωτική ασφάλιση έως 75 ετών

Δεν περιλαμβάνονται:
1. Εισιτήρια εισόδων
1. Επιλογή θέσης στις πτήσεις (προσφέρεται με επιπλέον χρέωση)
1. Ό,τι ρητά αναφέρεται σαν προαιρετικό ή προτεινόμενο

Πτήσεις με Aegean Airlines:
	Ημ/νια
	Από
	Προς
	Ώρα αναχώρησης
	Ώρα Άφιξης
	Αριθμός Πτήσης

	22/11
	Ηράκλειο
	Φρανκφούρτη
	10:00
	12:20
	A3 430

	26/11
	Φρανκφούρτη
	Ηράκλειο
	13:10
	17:10
	A3 431



Ειδικές σημειώσεις προσφοράς:
1. Το παρόν αποτελεί προσφορά χωρίς να έχουν διενεργηθεί οι αντίστοιχες κρατήσεις. Η διαθεσιμότητα των υπηρεσιών θα εξαρτηθεί από την χρονική στιγμή που θα επανέλθει ο πελάτης.
1. Η προσφορά ισχύει για 35 συμμετοχές κατ’ ελάχιστον. Σε περίπτωση μείωσης των ατόμων οι τιμές θα αναδιαμορφωθούν με την αντίστοιχη αύξηση.
1. Για την δέσμευση υπηρεσιών απαιτείται προκαταβολή 70% 65 ημέρες πριν την αναχώρηση και εξόφληση 15 ημέρες πριν την αναχώρηση. Η εκάστοτε πληρωμή είναι μη επιστρέψιμη σε περίπτωση μείωσης ατόμων ή ακύρωσης των υπηρεσιών.
1. 1 άτομο σε δίκλινο δωρεάν για το προσωπικό του γραφείου σας
1. Οι τιμές είναι ΝΕΤ προς το γραφείο σας

Γενικές σημειώσεις:
1. Τα προγράμματα μπορούν να εκτελεστούν με διαφορετική σειρά. Το τελικό πρόγραμμα θα δίνεται με το ενημερωτικό 3 ημέρες πριν την αναχώρηση. 
1. Τα παιδιά που ταξιδεύουν με τη συνοδεία ενός γονέα, χρειάζονται έγγραφη συγκατάθεση του άλλου γονέα από το αστυνομικό τμήμα ή ΚΕΠ. 
1. Διαβατήριο σε ισχύ ή ταυτότητα νέου τύπου (εντός 10ετίας) είναι απαραίτητα για όλες τις εκδρομές στην Ευρώπη. Για εκδρομές εκτός χώρες Schengen ενημερωθείτε από το γραφείο μας. Οι ταξιδιώτες που δεν είναι κάτοχοι ελληνικών διαβατηρίων πρέπει να επικοινωνούν με την πρεσβεία της χώρας που θα ταξιδέψουν. Τα παιδιά έως 12 ετών ταξιδεύουν μόνο με διαβατήριο σε ισχύ. 
1. Βάσει του Ευρωπαϊκού Κανονισμού, από τις 03/08/2026 οι ταυτότητες παλαιού τύπου (μπλε) παύουν να ισχύουν ως ταξιδιωτικά έγγραφα για χώρες της Ε.Ε. και του χώρου Σένγκεν. Για όλες τις αναχωρήσεις από την ημερομηνία αυτή και μετά, οι ταξιδιώτες υποχρεούνται να κατέχουν νέα βιομετρική ταυτότητα (μορφής πιστωτικής κάρτας) ή έγκυρο διαβατήριο. Η ευθύνη για την έγκαιρη έκδοση ή ανανέωση των απαραίτητων ταξιδιωτικών εγγράφων βαρύνει αποκλειστικά τον ταξιδιώτη. Το γραφείο μας δεν φέρει καμία ευθύνη σε περίπτωση αδυναμίας επιβίβασης ή εισόδου σε χώρα λόγω μη έγκυρων εγγράφων, και στην περίπτωση αυτή ισχύουν κανονικά οι προβλεπόμενοι όροι ακυρωτικών.
1. Σε οδικές και αεροπορικές εκδρομές που συνδυάζονται, οι θέσεις στα πούλμαν είναι εναλλασσόμενες
1. Στα ξενοδοχεία ζητείται πιστωτική κάρτα ή κάποιο ποσό ως εγγύηση το οποίο επιστρέφεται με το check out.
1. Η συμμετοχή σε οποιοδήποτε από τα αναφερόμενα ταξίδια, σημαίνει αυτόματη και ανεπιφύλακτη αποδοχή των Γενικών Όρων Συμμετοχής όπως αναφέρονται στο site μας
image1.emf

oleObject1.bin

